Hvis du ejer en bygning, er dit ansvar, at byggeaffald fra nedrivninger, ombygninger, renoveringer m.m. bliver håndteret rigtigt. I langt de fleste tilfælde skal du anmelde affaldet til Varde Kommune, fordi byggeaffaldet kan indeholde miljøfarlige stoffer, som kan være skadelige for mennesker og miljø.
Du skal anmelde dit affald til kommunen hvis;
dit byggeprojekt skaber mere end ét ton affald
det gulvareal, der berøres af byggearbejdet, er større end 10 m2
dit byggeprojekt omfatter udskiftning af termoruder, som er fremstillet i perioden 1950-1977 (gælder også hvis der ikke er dato på vinduet).
dit byggeaffald indeholder farlige stoffer som for eksempel; asbest, metaller, PCB og klorparaffiner.
Vær i god tid – undgå at dit projekt bliver udsat
Varde Kommune skal have modtaget din anmeldelse senest 14 dage før du har planlagt at gå i gang med projektet. Derfor er det altid en god idé at være i god tid. Du må ikke starte projektet før du har modtaget en anvisning fra Varde Kommune. Vi har ofte har brug for yderligere oplysninger i forbindelse med din anmeldelse, så det er en god idé at være i god tid.
Du kan med fordel anmelde dit affald samtidig med at du indhenter nedrivningstilladelsen, hvis en sådan er påkrævet.
Se mere i denne folder